2020 yil 28 dekabrdan 2021 yil 10 yanvargacha oliy o‘quv yurtlarining kunduzgi bo‘limlarida ta’lim olayotgan talabalar hamda o‘quvchilarga poyezd chiptalari tarif qismidan 50 foiz miqdorida chegirma beriladi. Foto: O‘zbekiston temir yo‘llari «O‘ztemiryo‘lyo‘lovchi» AJning Kun.uz muxbiriga ma’lum qilishicha, mazkur chegirmalar talabalar va o‘quvchilarning qishki o‘quv ta’tilini maroqli o‘tkazishi hamda mamlakat bo‘ylab sayohat qilishiga qulaylik yaratish maqsadida joriy etilmoqda. «Qo‘shimcha ma’lumotlarni Toshkent shahrida 1005 qisqa telefon raqami, joylardagi temir yo‘l kassalari hamda ma’lumotlar byurosidan bilib olish mumkin», deyiladi xabarda.